open-index/open-wikipedia-markdown huggingface dataset:
Chippenham (Wiltshire)

**Chippenham** er en historisk markedsby i Wiltshire, England. Byen er administrasjonssenter for distriktet North Wiltshire. Den er lokalisert 21&nbsp;km øst for Bath og 154&nbsp;km vest for London. I henhold til folketellingen i 2011 hadde byen en befolkning på 45 337 innbyggere.

Byen dannet seg ved vadested / krysningspunkt over elven Avon og det er antatt at det var en form for bosetning her selv før romersk Britannia. I angelsaksisk tid under Alfred den store var det en kongelig vill (husholdning) og antagelig en kongelig jakthytte. Barneskolen, King's Lodge School, har sitt navn fra denne tradisjonen. Byen var tradisjonelt preget av marked for landbruksvarer, men fikk en vekst da Great Western Railway knyttet seg til byen i 1841. Den største bedriften er nå Westinghouse, som produserer signalutstyr for jernbaner, og det ligger flere industriområder rundt byen. Byen har få overnattingssteder, og dermed lite turisme, men den er et populært sted å gå ut, og har vakre omgivelser lands elvebredden. Byen er i dag hovedsakelig en sovekommune. Den er vennskapsby med La Flèche i Frankrike og Friedberg i Tyskland.

## Referanser


## Eksterne lenker
* 

* Chippenham Town Council
* Visit Wiltshire - Chippenham
* Offisiell guide
*
Westbury (Wiltshire)

**Westbury** er en by og et verdslig sogn i Wiltshire, England. Den ligger omkring 19&nbsp;km sørøst for Bath og 6&nbsp;km sør for Trowbridge. Byen er et viktig jernbaneknutepunkt. Sentrum i byen er markedsplassen, med Allehelgenskirkegården fra 1300-tallet ved siden av. Byen er kjent for et stort bilde av en hvit hest skåret inn kalkbakken utenfor byen og synbar på lang avstand. I henhold til folketellingen i 2011 hadde byen en befolkning på 14 709 innbyggere.

## Etymologi
Den mest opplagte opprinnelsen til «West-» i Westbury er at byen ganske enkelt ligger nær den vestlige enden av grevskapet Wiltshire, grenser som har vært de samme siden angelsaksisk tid.

Det andre leddet, «-bury-», er en form av betegnelsen *[[borough]]*, som har beslektede ord i mange språk, eksempelvis tyske «-burg» og greske «-pyrgos». Det henviser til forståelsen av en befestet høyde, som bygdeborg, eller en befestet by, borg. I Wiltshire indikerte en slik endelse ofte en bygdeborg fra bronsealderen eller jernalderen, og et slikt sted finnes umiddelbart over Westburys hvite hest.

## Beskrivelse

Westbury er lokalisert helt vest i Wiltshire, nær grensen av Somerset. Den ligger ved den nordvestlige enden av Salisburysletten, 29&nbsp;km sørøst for byen Bath, omtrentlig 8&nbsp;km sør for administrasjonsbyen Trowbridge og 7&nbsp;km nord for garnisonsbyen Warminster. Andre byer i nærheten er Frome, Devizes, Salisbury og Bristol. Nærliggende landsbyer er Bratton, Chapmanslade, Dilton Marsh, Hisomley, Edington, Upton Scudamore, North Bradley, Rudge, Standerwick, Hawkeridge, Heywood og Yarnbrook.

Det er flere forsteder, inkludert Frogmore, Bitham Park, The Meads og The Ham (alle på nordsiden), Chalford, Leigh Park og Westbury Leigh (på sørsiden). Westbury Leigh er generelt betraktet som en landsby adskilt fra Westbury, selv om det har blitt tilstående til byen. Leigh Park er et distrikt som har blitt utviklet siden slutten av 1990-tallet og som er tilstående til Westbury Leigh. Her er det et stort medisinsk senter, en samfunnshall, og kjøpesenteret Tesco Express.

Byen kalles noen ganger *Westbury-under-the-Plain* for å skille den fra andre steder med samme navn; den ligger under den nordvestlige kanten av Salisburysletten. I det området kan man se det byen er mest kjent for, Den hvite hest i Westbury. Man mener at det store bildet av en hest først ble skåret inn i kalkbakken for å minnes Alfred den stores seier over danene i slaget ved Edington, ikke langt fra Westbury, i 878. Den opprinnelige formen var antagelig nokså annerledes enn slik den fremstår i dag. I 1778 ble den restaurert, og ble da gjort til en rolig, gressende hest. Man mener at den opprinnelige formen var en løpende hest.

## Referanser


## Litteratur
* Barfoot, Peter; Wilkes, John (1793): ''The Universal British Directory of Trade, Commerce, and Manufacture'' **4**, British Directory Office.
* Om Westbury , Wiltshire County Council
* Westburys historie, *ThisisWestbury*

## Eksterne lenker
* 
* Westbury Town Council
* Historiske fotografier fra Westbury hos BBC Wiltshire
*
Björn von Sydow

**Björn Gustaf von Sydow**, tidligere *Sköldenberg*, født 26. november 1945 i Solna, Stockholms län, er en svensk sosialdemokratisk politiker, Dosent i statsvitenskap, og siden 1995 medlem av riksdagen. Han var mellom 2002 og 2006 talman for den svenske riksdagen.

Fra 1996 til 1997 var han Sveriges handelsminister, og fra 1997 til 2002 forsvarsminister.

von Sydow er sønn av redaktøren for Sveriges statskalender (*Statskalendern*), Bengt Sköldenberg og tidligere byrådirektør for svenske sosialetatet, Tullia von Sydow.

## Biografi
Björn von Sydow ble doktor 1978 i statsvitenskap ved Linköpings universitet med avhandlingen *Kan vi lita på politikerna?* Han arbeidet deretter som kommunepolitiker i Solna kommune og som rektor ved Socialhögskolan ved Stockholms universitet.

Under Ingvar Carlssons første regjering ble von Sydow rekruttert til statsrådsberedningen. I 1994 ble han valgt inn i riksdagen. I 1996 ble han utpekt til konsultativ statsråd (Handelsminister) ved næringsdepartementet. I 1997 ble hen utpekt til forsvarsminister.

Etter valget i 2002 ble von Sydow valgt til Riksdagens talman ved akklamasjon. Hans kombinasjon av riksdagserfaring, stadsrådserfaring, statsviter og allmenn jovialitet ble ansett som perfekt for talmansoppdraget. Etter valget i 2006, da riksdagen hadde fått borgerlig majoritet, stilte von Sydow til gjenvalg som Riksdagens talman, men tapte avstemningen mot moderaten Per Westerberg med sifrene 169 mot 177. I perioden 2007 til 2010 var von Sydow leder for Vetenskapsrådets styre.

von Sydow ble i 2005 hedret med storkors av Den Kongelige Norske Fortjenstorden, og i januar 2007 Kongens medalje i 12. størrelse med kjede. 11. juni 2008 ble han valgt inn som medlem av Kungliga Vetenskapsakademien. Han er for tiden nestleder for Europarådets svenske delegasjon.

## Referanser


## Eksterne lenker
* 
* 
* Björn von Sydow på Sveriges riksdags nettside
Edington (Wiltshire)

**Edington** er en liten landsby og verdslig sogn i Wiltshire, England, omkring 6 km nordøst for Westbury. Landsbyen ligger under den nordlige skråningen på Salisburysletten og sognet strekker seg sørover på denne sletten. Tinhead er det tidligere navnet på den østlige delen av dagens Edington (mot Coulston langs veien B3098 Westbury – Market Lavington). Tinhead er navngitt på kartet til Ordnance Survey (etat med for landmåling og kartpublikasjon) for 1945, men ikke lenger på kartet for 1958. Dagens kombinerte bosetning er Edington, og navnet Tinhead er i dag kun bevart i de geografiske lokaliseringene Tinhead Hill og Tinhead Lane. 

Ved folketellingen i 2011 var det 734 innbyggere i landsbyen og sognet.

## Historie
I 878 sto slaget ved Ethandun utenfor landsbyen (eller nær Eddington, Somerset).

Det ligger rester av et kloster fra middelalderen, Eddington Priory der. Det ble grunnlagt av augustinerne, og har en kirke fra 1300-tallet. På 400-tallet måtte William Ayscough,  biskop av Salisbury og skriftefar av kong Henrik VI, flykte fra Salisbury på grunn av opprør der. Han dro til Edington, hvor han gjemte seg i kirken. Han ble funnet, og 29. juni 1450 ble han dratt vekk fra alteret under messen, og myrdet på jordet utenfor. 

Landsbyen arrangerer årlig en godt besøkt musikkfestival, Edington Music Festival.

## Referanser


## Eksterne lenker

*  Edington village
* Edington Music Festival
Skårasalen

**Skårasalen** er et fjell i Ørsta kommune i Møre og Romsdal. Det har en høyde på  meter over havet og er regnet som en del av Sunnmørsalpene. Fjellet ligger vest for Hjørundfjorden.

Lettest tilgjengelig fra Kvistaddalen. Denne ruten er lett å nå for alle. Ingen utsatte eller luftige passasjer, men middels tung da den starter omtrent på 515 moh. og ender opp på  På vinterstid kan det henge en snøskavl på toppen som må møtes med forsiktighet. 

Fjellet har en primærfaktor på  meter, som er det syvende høyeste i Norge.

## Se også
* Liste over fjell i Skandinavia

## Fotnoter



## Referanser




## Eksterne lenker
* 
* Iriss Forlag Bildeserie om Skårasalen
* Fjellinordvest.net Turguide for Skårasalen
Kolåstinden

**Kolåstinden** er et fjell i Ørsta kommune på Sunnmøre i Møre og Romsdal. Det har en høyde på  meter over havet. Fjellet har en primærfaktor på  meter, som er det 28. høyeste i Norge.

Kolåstinden gir navn til Kolåshalvøya som bygdebyene Ørsta og Volda ligger på.

## Fjellklatring
Fjellet er enklest tilgjengelig fra området ved Standalhytta på Standaleidet. I den store botnen nordøst for toppen ligger en helårlig bre. Kolåstinden er lettest å bestige vinter eller vår på ski over breen. Om våren på fast snø også til fots. Isøks kan være til hjelp. Ei bregleppe åpner seg i normalruta nord for toppen omtrent i slutten av juni hvert år. Resten av året bør en ha med brevante folk og gå i taulag. Krevende klatreruter langsetter østryggen og fra Romedalen. På den lavere ryggen rett sør for toppen ligger de lett tilgjengelige tindenålene Fingeren og Sylen. 

De nærmeste omgivelser består av Sætretindane (Søre Sætretind og Nordre Sætretind) i øst, Kjerringa i vest og Romedalstinden i nord. Lenger nord ligger Molladalen med bl.a. Jønshorn (Ramoen) og den kjente tindenåla Bladet.

Som kuriosa kan nemnes at Egil «Drillo» Olsen og en trenervenn fra Ålesund i et eget NRK-program forsøkte å bestige Kolåstinden, men måtte gi seg pga. værforholdene.

## Bilder

Fil:Kolåstinden sett fra Standalsida.jpg|Kolåstinden sett fra Standalsida. Fingeren helt til venstre i bildet.
Fil:Romedal2.JPG|Kolåstinden og Romedalen
Fil:Sunmoersalpane vinter.jpg


## Fotnoter



## Referanser




## Eksterne lenker
* 
* Standalhytta
* Fjellinordvest.net - turartikkel og bilder fra Kolåstinden
* Utdrag frå boka "Fotturar på Sunnmøre" – standardverket om turar i Sunnmørsalpane
Murasaki Shikibu

**Murasaki Shikibu**  (紫 式部 *Murasaki Shikibu*; født ca. 973, død ca. 1014) var en japansk forfatterinne og poet. 

Hun tjente som hoffdame ved det keiserlige hoffet i Japans Heian-periode. Hun skrev blant annet *[[Fortellingen om Genji|Genji monogatari]]* («Fortellingen om Genji») på japansk mellom ca. år 1000 og 1008. Denne boka er en av verdenshistoriens første og mest berømte romaner.

Murasakis far, Tametoki Fujiwara, en adelsmann av middels rang ved hoffet, var ekspert på klassisk kinesisk litteratur og filosofi. Faren ga henne samme utdannelse som han gav sønnen sin, og hun fikk opplæring i blant annet kinesisk som var hoffets offisielle språk. Jenter fikk som oftest opplæring i kana-stavelsene (hiragana og katakana) og diktning. Faren roste hennes intelligens og evner, men beklaget seg over at hun var «født jente».

Etter at hennes mann døde, ble hun ansatt ved hoffet av Fujiwara Michinaga, den mektigste av alle politikere på den tiden, hvis datter Shōshi skulle bli keiserens favorittgemalinne.

Tre verk er tilskrevet Murasaki, hvorav det mest berømte er *Genji monogatari.* *Murasaki Shikibu Nikki* («Murasaki Shikibu-dagboka») og Murasaki Shikibu-samlingen ble begge utgitt etter hennes død. Murasaki Shikibu-samlingen var et utvalg av 128 dikt skrevet av Murasaki.

Hennes virkelige navn er ukjent. Ifølge hennes dagbok fikk hun kallenavnet «Murasaki» etter en skikkelse i *Genji Monogatari,* mens «Shikibu» henviser til farens stilling i seremonibyrået (*shikibu-sh&#333;*).

## Referanser


## Eksterne lenker
* 
*
Ion

Et **ion** (gresk: **ἰόν**, «en som går») er et elektrisk ladd atom. Et positivt ladd ion, *[[kation]]*, oppstår når et atom har underskudd på elektroner, mens et negativt ladd ion, *[[anion]]*, oppstår når et atom har overskudd på elektroner. Ioner med motsatte ladninger tiltrekker hverandre og kan danne ionebindinger. Metaller danner positivt ladde ioner, altså kationer. Danningen av ioner blir kalt ionisering.

Et samlet ion som ikke er i løsning, eller en gass med et visst antall ladde partikler, blir kalt plasma. Dette blir sett på som den fjerde aggregattilstanden fordi den oppfører seg svært ulikt fra andre gasser, væsker eller faste stoffer. 

## Ulike typer ioner
I et nøytralt atom er tallet på protoner og elektroner likt. Dersom et ion har flere protoner enn elektroner har det positiv ladning og er et kation. Dersom det har flere elektron enn proton er ladningen negativ og ionet er et anion. 

Ioner kan lages av et enkelt atom (for eksempel klorid, Cl-) eller av molekyler som sammensatte ioner. For ioner dannet av ett atom, er ioneradiusen til anionet større enn atomradiusen til grunnstoffet. Ioneradiusen til kationet mindre enn atomradiusen.  

### Eksempler
Eksempler på metalliske kationer:

:**Cu<sup>2+</sup>** (kobberion)
:**Fe<sup>2+</sup>** (toverdig jernion)
:**Na<sup>+</sup>** (natriumion)

Andre kationer:

:**H<sup>+</sup>** (hydrogenion – alle syrer er karakterisert ved at de avgir H+-ioner)
:**NH<sub>4</sub><sup>+</sup>** (ammoniumion)

Eksempler på anioner:

:**Cl<sup>÷</sup>** (klorid)
:**I<sup>÷</sup>** (jodid)
:**SO<sub>4</sub><sup>2÷</sup>** (sulfat)
:**CO<sub>3</sub><sup>2÷</sup>** (karbonat)

## Formler for ion
I kjemi uttrykkes ladningen til et ion ved hjelp av et hevet pluss- eller minustegn etter formelen for ionet, med et tall foran ladningen dersom den er større enn en. Det enkle hydrogenionet skrives for eksempel som H+, mens sulfat blir skrevet SO42-.

## Biologisk betydning
Ioner er viktige for alt liv. For eksempel har ioner av natrium, kalsium og kalium flere oppgaver i cellene, spesielt i cellemembranen. 

Planter tar opp mineraler i ioneform. Ettersom de må bruke energi for å flytte de elektrisk ladde partiklene inn i roten, har de en rekke ionepumper der kationer de trenger blir byttet mot positive hydrogenioner, mens anioner blir byttet mot negative hydroksidioner. Ettersom planter som regel tar opp flere kationer enn anioner, vil jorda rundt rotnettet etter en tid bli sur.

## Historie

Michael Faraday var den første som omtalte ioner rundt 1830 for å snakke om de delene av molekylet som enten gikk til en negativt ladd anode eller til en positivt ladd katode. Han brukte det greske ordet **ἰόν**, 'en som går'. *Anion* betyd da «noe som går opp» mens *kation* betyr «noe som går ned».

Det var likevel først i 1884 at mekanismene bak det som skjedde i Faradays elektrolyse ble forklart av Svante Arrhenius i hans doktoravhandling. Da teorien til slutt ble godtatt, ble han tildelt nobelprisen i kjemi i 1903.

## Se også
*Ioniserende stråling
*Elektrolyse
*Salter

## Kilder
*
Naomi Campbell

**Naomi Elaine Campbell** (født 1970) er en britisk modell, skuespiller, popartist og forfatter.  Hun ble oppdaget allerede som 15-åring og var den første mørkhudede modellen som prydet forsidene til amerikanske *[[TIME]]* og den franske og engelske utgaven av *[[Vogue (magasin)|Vogue]]*.

## Referanser


## Eksterne lenker
* 
* 
* 
*
Spelthorne

**Spelthorne** er et distrikt i Surrey, England. Det omfatter byene Ashford, Charlton, Laleham, Littleton, Lower Halliford, Shepperton, Staines, Stanwell, Sunbury og Upper Halliford. Staines er administrasjonssenteret.

Området var tidligere del av Middlesex, men da dette grevskapet ble innlemmet i Stor-London i 1965 ble området overført til Surrey. 1. april 1974 ble Sunbury og Staines slått sammen til Spelthorne. Distriktet forble innenfor Londons politidistrikt inntil 2000.

Navnet kommer fra et av de gamle administrasjonsområdene i Middlesex, som dengang dekket deler av det som i dag er Hounslow og Richmond upon Thames i London.
## Eksterne lenker
*
Shepperton

:Må ikke forveksles med Shepparton i Victoria i Australia.

**Shepperton** er en liten by eller forstad i distriktet Spelthorne i grevskapet Surrey i England. Byen er lokalisert 24&nbsp;km sørvest for Charing Cross i London, grenses av Themsen i sør og deles i to av motorveien M3. Byen ligger i samme avstand fra byene Chertsey i Surrey, og Sunbury-on-Thames i Middlesex. I henhold til folketellingen i 2011 har byen en befolkning på 9 753 innbyggere.

## Beskrivelse
Navnet kommer fra *Shepherds Town*, «Sauegjeterbyen». Shepperton er omtalt i et dokument fra 959 og nevnes også i *[[Domesday Book]]* i 1086 som jordbrukslandsby. Tidlig på 1800-tallet var det flere forfattere og poeter som bodde i byen, blant annet H. Rider Haggard, Thomas Love Peacock, George Meredith, og Percy Bysshe Shelley. Themsen ble malt ved Walton-broen i 1754 av Canaletto og i 1805 av J.M.W. Turner.

Den eldste delen er området rundt Church Square. Byen har senere vokst nordover, da det ble anlagt en jernbanestatsjon omkring halvannen kilometer nord for sentrum. Det er togforbindelse til Waterloostasjonen i London.

Shepperton Studios, et av Englands viktigste filmstudioer, ligger i byen. Forfatteren James Graham Ballard bodde der, og H.G. Wells nevner byen i boken *[[Klodenes kamp]]*, der den blir ødelagt av marsboere.

Shepperton har ligget i det historiske grevskapet Middlesex fram til 1965. Da Stor-London ble en egen region i 1965 ble det meste av Middlesex en del av den, men Shepperton ble overført til Surrey.

## Referanser


## Eksterne lenker
* 
* Lokalinformasjon for Shepperton
* Shepperton Studios - Pinewood Studios
* Shepperton Cricket Club
Diego Fajardo Chacón

**Diego Fajardo Chacón** var generalguvernør på Filippinene 11. august 1644 – 25. juli 1653. Han stilte sin forgjenger i embedet, Sebastian Hurtado de Corcuera, for retten, og holdt ham fengslet i fem år. 
 
Han ble dominert av sin sekretær Eustacio de Venegas til september 1651. Han vant en rekke sjøslag mot hollenderne i mars, juli og august 1646, og bygde ut befestningene rundt Manila.

## Referanser
Ildlandet

**Ildlandet** (spansk: *[[Tierra del Fuego]]*) er ei øygruppe som utgjør sørspissen av Sør-Amerika. Den er skilt fra fastlandet ved Magellanstredet, hvor Ferdinand Magellan og andre tidlige oppdagere passerte gjennom. Navnet «Ildlandet» kommer av at ildlenderne (den indianske urbefolkningen, dvs. selk'namene, kawésqarene og yaganene) pleide å tenne bål langs strendene. Charles Darwin gjorde omfattende undersøkelser av dyre- og plantelivet på øyene under sin berømte reise til Galapagos-øyene med HMS Beagle.

Øygruppa har et areal på  km², hvorav ca. 1/3 tilhører Argentina (nordøstlige del) og 2/3 tilhører Chile (sørlige og vestlige del). Den chilenske delen er en fortsettelse av Andesfjellene og er fjellrikt med mange isbreer. Høyeste punkt er  moh. Den argentinske delen er forholdsvis flatt lavland med steppe. Den største øya heter Isla Grande og utgjør  km². I tillegg kommer et stort antall større og mindre øyer, blant annet Isla Hornos i Hermite-gruppen. Der ligger Kapp Horn, som er Amerikas sørligste punkt.

Klimaet på Ildlandet er kaldt og svært fuktig, men det vokser en del skog på øyene. I tillegg er det stadig voldsomme stormer i området, noe som har gjort Ildlandet fryktet blant sjøfolk gjennom tidene. Den mest kjente byen på Ildlandet er argentinske Ushuaia, som av mange regnes som verdens sørligste by. Andre regner chilenske Puerto Williams som verdens sørligste by.

Større øyer og øygrupper i Ildlandet-arkipelet:	
*Isla Grande –  km²
*Isla Hoste –  km²
*Isla Santa Inés –  km²
*Isla Navarino –  km²
*Isla Desolación –  km²
*Isla Dawson –  km²
*Isla Capitán Aracena –  km²
*Isla Clarence –  km²
*Isla de los Estados – 534 km²
*Islas Hermite – 288 km²
*Islas Wollaston

## Referanser


## Eksterne lenker
*
Tierra del Fuego

**Tierra del Fuego** kan være:
*Ildlandet (spansk: Tierra del Fuego) – øygruppe på sørspissen av Sør-Amerika
*Provincia de Tierra del Fuego (Chile) – provins i Chile
*Tierra del Fuego, Antártida e Islas del Atlántico Sur – provins i Argentina
Stine

**Stine** og **Stina** er kortformer av navn som slutter på -stine eller -stina, som for eksempel Kristine og Kristina. Stine har navnedag den 5. desember i Norge. Stina har navnedag 24. juli i Sverige.

Andre navn som slutter på -stine eller -stina og kan være mulige opphav til navnene: Augustina, Augustine, Ernestina, Ernestine, Justina, Justine, Karstine, Kerstine, Kirstina, Kirstine, Kjerstina, Kjerstine, Krestina, Krestine, Ristina, Torstine.

Stine kommer fra det middelalderske latinske navnet Christiānus som betyr «kristen» eller «tilhenger av Kristus».

Det er om lag  personer i Norge som har Stine som første eller eneste fornavn.

## Utbredelse
Stine er et mye brukt navn i Norge og Danmark, og Stina er mye brukt i Sverige. Navnene er lite utbredt i andre land.

|}

## Kjente personer med navnet
Personene i listen er ordnet kronologisk etter fødselsår.
* Anne Stine Ingstad (1918–1997), norsk arkeolog
* Stine Kjelland-Mørdre (1960–1990), norsk skuespiller og komiker
* Stina Rautelin (1963–2023), finlandssvensk skuespiller
* Stine Hoff (1963–), norsk glasskunstner
* Stine Lise Hattestad (1966–), norsk freestyle kulekjører
* Stine Bierlich (1967–2007), dansk skuespiller
* Stina Nordenstam (1969–), svensk sanger og musiker, egentlig *Kristina Nordenstam*
* Stine Buer (1971–), norsk journalist, programleder, skuespiller og komiker
* Stine Varvin (1971–), norsk skuespiller
* Stine Stengade (1972–), dansk skuespiller
* Stine Akselsen (1974–), norsk lokalpolitiker, ordfører
* Anna Stina Næss (1974–), norsk keramikkunstner
* Stine Brun Kjeldås (1975–), snøbrettkjører
* Stine Larsen (1975–), norsk friidrettsutøver
* Stine Maria Aase (1979–), norsk klassisk sanger
* Stine Mari Langstrand (1980–), norsk sanger
* Stine Andreassen (1981–), norsk fotballspiller
* Stine Mari Fyrileiv (1982–), norsk skuespillerinne
* Stine Kufaas (1986–), norsk friidrettsutøver
* Stine Jørgensen (1990–), dansk håndballspiller
* Stine Bredal Oftedal (1991–), norsk håndballspiller
* Stine Hole Ulla (1995–), norsk sanger

## Annen bruk av navnet
*Stina* er et vanlig navn på kyr i Norge.

## Referanser


## Eksterne lenker
* 
*
Deutschnationale Volkspartei

**Deutschnationale Volkspartei** (det tysknasjonale folkepartiet, **DNVP**) var et tysk konservativt politisk parti på ytre høyre fløy, som eksisterte fra 1918 til 1933. Partiet målbar i utgangspunktet drømmen om gjeninnføring av monarkiet, men tilpasset seg etterhvert Weimarrepublikkens system. DNVP ved sin leder Alfred Hugenberg, gjorde det i 1933 mulig for Adolf Hitler å bli valgt til kansler, men partiet ble etter Hitlers maktovertakelse raskt tvunget til oppløsning.

## Historie
Partiet ble grunnlagt  28. november 1918 som etterfølger til Deutschkonservative Partei, Freikonservative Partei og en rekke mindre partier. Også høyrefløyen i Nationalliberale Partei sluttet seg til DNVP. 

I 1922 brøt en rekke medlemmer som så seg som en del av den tysknasjonale bevegelsen ut av partiet, og dannet Deutschvölkische Freiheitspartei.

DNVP var preget av nasjonalisme, keiserlig konservatisme og høyreliberalisme. Partiet var en del av den «nasjonale opposisjonen» mot Weimarrepublikken. Det representerte velgergrupper som drømte om gjeninnføring av monarkiet.

Partiet hadde en større sosial basis enn de konservative i keisertiden. Det hadde beholdt som sine kjerneområder landbruksdistriktene øst for Elben, men fikk også velgere i middel- og arbeiderklassen i byene. Mens partiet i begynnelsen aktivt bekjempet Weimarrepublikken, ble det senere mer moderat og deltok i regjeringer på riksnivå. 

Partiet innordnet seg etterhvert Weimarrepublikkens politiske system. DNVPs leder Alfred Hugenberg medvirket til at Adolf Hitler ble utnevnt som kansler. Partiet DNVP ble imidlertid oppløst kort tid etter den nasjonalsosialistiske maktovertakelsen i 1933.

Parlamentsmedlemmet Heinrich Fassbender, som tidligere hadde vært medlem av DNVP og Deutsche Volkspartei, og etter krigen hadde sluttet seg til det liberale partiet FDP, forsøkte sammen med andre høyrekonservative å starte opp DNVP igjen i 1962. Partiet gikk senere inn i NPD.

## Valgresultater

## Ledere

## Referanser
Kristine

**Kristine** er et nordisk kvinnenavn avledet av Kristian, som har opprinnelse i latinske *Chrístiána*, en hunkjønnsform av mannsnavnet *Chrístiánus*. Betydningen er «tilhører Kristus, kristen». Stine er en kortform av Kristine. Kristine har navnedag den 24. juli i Norge.

## Utbredelse
*Kristine* og *Christine* var vanlige kvinnenavn i Norge på 1500-tallet. Det er 7 personer med navnet er nevnt i Norske Lensrekneskapsbøker 1548-1567.
*Kristine* var blant de mest brukte navnene på jentebarn i Norge i siste halvdel av 1800-tallet og igjen fra 1980-tallet til 2010-tallet.

Varianten *Kristīne* er blant de mest brukte kvinnenavnene i Latvia.

|}

## Kjente personer
* Kristine Bonnevie (1872–1948), norsk biolog og Norges første kvinnelige professor
* Kristine Kathryn Rusch (født 1960), amerikansk forfatter
* Liv Kristine (født 1976), norsk vokalist, egentlig Liv Kristine Espenæs Krull
* Kristine Hermosa (født 1983), filippinsk skuespiller
* Kristine Eikrem Engeset (født 1988), norsk friidrettsutøver
* Kristine Breistøl (født 1993), norsk håndballspiller

## Referanser


## Eksterne lenker
*
Solan, Ludvig og Gurin med reverompa

***Solan, Ludvig og Gurin med reverompa*** er en norsk animasjonsfilm, eventyrkomedie og familiefilm fra 1998 regissert av John M. Jacobsen og Nille Tystad. Den bygger løselig på Kjell Aukrusts bok *[[Gurin med reverompa]]* (1991) og regnes som Norges aller første helaftens tegnefilm.

Filmen hadde premiere på kino i Norge 7. august 1998. Den ble en publikumssuksess med over 700 000 solgte billetter da den gikk på norske kinoer.

Filmen ble godt mottatt av anmelderne i de store avisene. Blant annet så gav Dagbladet, VG og Aftenposten den fem og Dagsavisen fire. Anmelderen Tom-Erik Lønnerød på nettstedet *[[Norsk Animasjon (nettsted)|Norsk Animasjon]]* var ikke like fornøyd; han mente det var en middelmådig film som fikk suksess på grunn av kvaliteter som lå langt utenfor selve filmen. Han mente manuset var svakest.

Filmen ble gitt ut på VHS i Norge den 3. august 1999, og på DVD den 2. november 2005.

## Handling
Fjøsnissen Gurin kan ikke la være å fare med revestreker. Derfor våkner han en dag med revehale. Ryktet om revehalen spres raskt og han blir utsatt for ondskapsfull mobbing. Verre er det at rike enkefru Stengenføhn-Gnad fra Oslos beste vestkant ønsker halen til å pynte seg med. Hun forsøker å leie Solan, som sammen med Ludvig har forlatt Flåklypa for å starte detektivbyrå i Oslo. Men isteden oppsøker han Gurin for å advare ham. Han får hjelp av Reodor Felgen som konstruerer Revehaledetektoren.

## Medvirkende

## Filmmusikk
Filmmusikken er utgitt på albumet *[[Solan, Ludvig og Gurin med reverompa (album)|Solan, Ludvig og Gurin med reverompa]]*.

## Referanser


## Eksterne lenker
* 
* ''Solan, Ludvig og Gurin med reverompa'' på Norsk filminstitutts nettside
* ''Solan, Ludvig og Gurin med reverompa'' på Filmweb.no
Emanuel Schikaneder

**Emanuel Schikaneder**, egentlig *Johann Joseph Schickeneder* (født 9. september 1751 i Straubing, Bayern, død 21. september 1812 i Wien) var en tysk og østerriksk skuespiller, sanger, regissør, dikter og teaterdirektør. Han er mest kjent for å ha skrevet librettoen til *[[Tryllefløyten]]*.

## Liv og virke
1773 trådte han inn i *Moserschen Schauspielgesellschaft* og ble senere deres regissør. Arbeidet førte ham i 1780 til Salzburg, hvor han ble kjent med Wolfgang Amadeus Mozart.

I Wien ledet han fra 1785 Kärntnertortheater og spilte også i Burgtheater. Keiser Josef II nektet ham å oppføre et teater foran bymuren, derfor dro han til Regensburg i Bayern.

Han dro derimot snart tilbake til Wien, der et teater ble oppført på hans anmodning i Wiens den gang største leiegård, *Freihaus auf der Wieden*. Dette teateret åpnet 12. juli 1789 med et stykke skrevet av ham, *Der dumme Anton im Gebirge*. 30. september 1791 fant premieren på hans største suksess sted her, syngespillet Tryllefløyten med musikk av Mozart. Schikaneder spilte selv rollen som *Papageno*. Angivelig ga suksessen så store inntekter at Schikaneder (med hjelp av Kaufmanns *Zitterbarth*) kunne bygge et nytt teater, *Theater an der Wien*, rett i nærheten. Freihaus-teateret ble stengt i 1801. Theater an der Wien ble også åpnet med en Schikaneder-opera, nemlig *Alexander*, den 13. juni 1801 med musikk av Franz Toyber. Schikaneder benyttet kostbare dekorasjoner og effekter til sine forestillinger.

Han ledet teateret til 1806 og dro deretter til Brünn og Steyr. Fordi krig førte til at tidens valuta sank i verdi fra 1811, tapte Schikaneder sin siste formue og døde åndelig forvirret som *tigger* (Honolka) i Wien.

Emanuel Schikaneder skrev 55 teaterstykker og 44 libretti til opera og syngespill.

## Referanser


## Litteratur
* Honolka, Kurt: Papageno. Emanuel Schikaneder. Der große Theatermann der Mozart-Zeit, Salzburg und Wien 1984
* Komorzynski, Egon: Emanuel Schikaneder. Ein Beitrag zur Geschichte des deutschen Theaters, Wien 1951.
* Perl, Helmut: Der Fall "Zauberflöte". Mozarts Oper im Brennpunkt der Geschichte, Darmstadt 2000.

## Eksterne lenker
* 
* 
*
Kristina

:*For den tidligere kommunen i Finland, se: [[Kristina (Finland)]].*
**Kristina** og **Christina** er kvinnenavn avledet av mannsnavnet *[[Kristian]]*, som har opprinnelse i det greske ordet *christós*, en oversettelse av det hebraiske *masjiah*, og betyr «salvet».

## Etymologi
*Kristina* og *Christina* er avledet av mannsnavnet *[[Kristian]]*/*Christian*, som har opprinnelse i det latinske navnet *Christianus*, «kristen». Dette kommer igjen fra det greske ordet *christós* som er en oversettelse av det hebraiske *masjiah*, «salvet».

*Kristina* og *Christina* kan også være dannet som en yngre form av *Christiana*. Dette navnet har flere opprinnelser. Det er:
# en feminin form av *Christian* (se over).
# en feminin form av *Christianus* (se over).
# dannet som en kombinasjon av navneleddene *krist*, avledet av *Christianus*, og *ann*, avledet av *[[Anna]]*.

*[[Stina]]* og *[[Tina]]* er kortformer av *Kristina*.

## Utbredelse
Navnet *Kristina* er kjent i Sverige fra 1100-tallet, da den svenske kongen Inge Stenkilsson den eldre døpte sin datter Kristina. *Cristina* var, sammen med andre former av navnet, et vanlig kvinnenavn i Tyskland i senmiddelalderen. *Christina* var også et vanlig navn i England i middelalderen.

Navnet *Kristina* var mest populært i Sverige rundt år 1900. Formen *Christina* var mest populær i Sverige på 1950- og 1960-tallet. Både *Christina* og *Kristina* var vanlige i Norge fra 1970- til 2000-årene. *Christina* hadde en popularitetstopp med 0.8 % i 1989 mens *Kristina* toppet med 0.6 % i 1990.

*Christina* var et populært navn i USA fra 1970-årene til 1990-årene.

*Kristina* er i dag svært vanlig i Litauen og Sverige, og *Krystyna* (der y uttales i) er et svært vanlig navn i Polen. Disse navnene er sammen med andre varianter av Kristina vanlige i de mange vestlige land. *Kristina* er mer utbredt enn variantene *[[Kristin]]*, *[[Kristine]]* og *[[Kristi]]*.

*Kristina* har navnedag 24. juli i Sverige og Finland. *Christina* har navnedag samme dag i Danmark og *Kristiina* samme dag i Finland.

|}

## Kjente personer med navnet
Personene i listen er ordnet kronologisk etter fødselsår.
* Kristina av Tunsberg, datter av Håkon IV, gift i Kastilla
* Christina av Sverige (1626–1689), dronning av Sverige 1632–1654
* Christina, fru Magnuson (f 1943), prinsesse av Sverige
* Krystyna Kuperberg (f 1944), polsk matematiker
* Krystyna Janda (f 1952), polsk skuespiller
* Cristina Kirchner (f 1953), argentinsk politiker og president i Argentina fra 2007
* Cristina García (f 1958), cubansk-amerikansk journalist og forfatter
* Krisztina Egerszegi (f 1974), ungarsk svømmer
* Kristina Šmigun (f. 1977), estisk langrennsløper
* Christina Aguilera (f 1980), amerikansk popsanger
* Christina Ricci (f 1980), amerikansk skuespiller
* Christina Vukicevic (f 1987), norsk friidrettsutøver

## Navnedag
*Kristina* har navnedag i flere land, oftest 24. juli, men har ikke noen norsk navnedag.

*Christina* har navnedag i flere land, oftest 24. juli, men har ikke noen norsk navnedag.

## Se også
* Kristina-saken

## Referanser


## Eksterne lenker
*
Christine

:*For den am. grøsseren fra 1983, se [[Christine (film)]]*

**Christine** er en opprinnelig fransk form av kvinnenavnet *[[Christina]]*, og betyr «den kristne».

## Etymologi
*Christine* er en opprinnelig fransk form av kvinnenavnet *[[Christina]]*, som er avledet av Kristian. Betydningen er «den kristne».

*Christeen*, *Kristeen* og *Krystine* er engelske varianter av navnet. *Christin* er en tysk og nordisk kortform av navnet. *Kristine* er en tysk og nordisk form av navnet, med kortformen *Kristin*.

## Popularitet
*Christine* er kjent brukt i Sverige første gang i 1734. I USA var navnet mest populært på 1950- og 1960-tallet. *Christine* var mest brukt som navn på jentebarn i Norge på 1980-tallet.

*Christine* var et populært navn i England fra 1940-årene til 1960-årene.
	

I USA var *Christine* et populært navn fra 1950-årene til 1980-årene.

*Christine* er i dag blant de mest brukte kvinnenavnene i Frankrike. Navnet er vanlig i mange fransk- og engelsk-talende land, inkludert USA. I Norge er *Kristin* den mest utbredte formen av navnet.

*Christine* har fransk og tysk navnedag 24. juli.

|}

## Kjente personer
* Christine Istad (f 1963), svensk-norsk installasjonskunstner
* Christine Guldbrandsen (f 1985), norsk musiker

## Referanser


## Eksterne lenker
*
Deutsche Volkspartei

**Deutsche Volkspartei** (DVP) var et høyreorientert nasjonalliberalt parti i Tyskland. Det liberale folkebegrepet var preget av impulser fra romantikk og idealisme, og partiets velgere tilhørte hovedsakelig middel- og overklassen.

DVP ble grunnlagt i desember 1918 av tidligere medlemmer av Nationalliberale Partei, anført av Gustav Stresemann, som var partiets formann frem til sin død i 1929. 

Selv om partiet først avviste Weimarforfatningen, og så seg som en del av den «nasjonale opposisjonen» mot Weimarrepublikken, deltok partiet i nesten alle riksregjeringer mellom 1920 og 1931. Dette skyldtes først og fremst Stresemanns rolle. Både Stresemanns politikk og regjeringsdeltagelsen var gjenstand for intern opposisjon. Stresemanns viktigste motstander innen partier var storindustrimannen Hugo Stinnes. Han og partimedlemmene rundt ham ønsket et tettere samarbeide med DNVP, det tysknasjonale folkepartiet.

Mens DVP de facto var blitt en av Weimarrepublikkens støtter, tenderte det etter Stresemanns død i et stadig mer radikalisert politisk landskap til høyre. Det var imidlertid betydelig mer moderat enn partier som DNVP og NSDAP, og ved valgene i 1932 sank det til ubetydelig størrelse. Det ble oppløst i 27. juni 1933.

Politikere fra DVP sluttet seg etter annen verdenskrig til CDU og FDP.
## Valgresultater

## Eksterne lenker
* http://www.dhm.de/lemo/html/weimar/innenpolitik/dvp/index.html
Kristi

**Kristi** og **Christi** er kortformer av kvinnenavnet Kristina. Dette navnet er avledet av mannsnavnet Kristian, som har opprinnelse i det latinske navnet *Christianus*, «kristen». Dette kommer igjen fra det greske ordet *christós* som er en oversettelse av det hebraiske *masjiah*, «salvet».

## Utbredelse
*Kristi* er kjent brukt i norske middelalderballader, blant annet i «Far og dotter».

Det er mange engelske varianter av navnet, hvorav *Christy* er den vanligste.

|}

## Kjente personer med navnet
Personene i listen er ordnet kronologisk etter fødselsår.
* Kristi Kinsarvik, norsk artist
* Christy Turlington (f 1969), amerikansk modell 
* Kristi Yamaguchi (f 1971), amerikansk kunstløper
* Christy Hemme (f 1980), amerikansk skuespiller

## Referanser


## Eksterne lenker
*
Nikolai

:*For bandet Nicolai, se [[Nicolai (band)]]; for tidsskriftet *Nicolay*, se [[Nicolay (tidsskrift)]]*

**Nikolai** (På russisk med kyrilliske bokstaver skrevet Николай) er et slavisk mannsnavn som er avledet fra det greske Nikolaus. Den opprinnelige betydningen er «seier» og «folk». Nikolai har navnedag den 6. desember.

Det er mange alternative skrivemåter av Nikolai: **Nikolaj**, **Nikolay**, **Mykolay**, **Mykola**, **Nicolai** og **Nicolay**. Navnet er i slekt med den nordiske kortformen Nils og en lang rekke nasjonale varianter. På tysk er *Nikola* et kvinnenavn som svarer til Nikolai.

## Utbredelse
Nikolai er et svært vanlig navn i Russland og Estland. Varianten *Nikolaj* er mye brukt i Danmark. I Norge i 2006 er det 2314 menn som har Nikolai som første fornavn og 1952 menn som har Nikolai som eneste fornavn.

|}

## Kjente personer som heter Nikolai
* Nikolaj I av Russland (1796–1855), Tsar i perioden 1825–1855
* Nikolaj II av Russland (1868–1918), Tsar i perioden 1894–1917
* Nicolai Wergeland, norsk teolog, skribent og politiker (1780–1848)
* Nikolai Frederik Severin Grundtvig, dansk prest og forfatter (1783–1872)
* Nikolaj Gogol, russisk forfatter (1809–1852)
* Nikolai Astrup, norsk kunstmaler (1880–1928)
* Nikolaj Frobenius, norsk forfatter (f. 1965)
* Nikolaj Coster-Waldau, dansk skuespiller (f. 1970)
* Nikolaj Lie Kaas, dansk skuespiller (f. 1973) 
* Nicolai Cleve Broch, norsk skuespiller (f. 1975)

## Referanser


## Eksterne lenker
*
Nicolay (tidsskrift)

**Nicolay** er et arkeologisk tidsskrift som utgis av arkeologistudentene ved Institutt for arkeologi, konservering og historie, Historisk Filosofisk fakultet ved Universitetet i Oslo. Tidsskriftet, som er oppkalt etter arkeologen Nicolay Nicolaysen, 
har eksistert siden 1967. Det er hovedsakelig et studentmagasin med populærvitenskapelig profil, hvor studenter får muligheten til å utgi kortere artikler. Det kommer vanligvis ut med tre nummer i året. 

## Eksterne lenker
Nicolay Arkeologisk Tidsskrift
Nils

**Nils** er en nordisk kortform av det greske mannsnavnet Nikolaus som er dannet av ordene *nike*, det vil si «seier», og *laos*, «folk». Eldste belegg i Sverige er fra år 1455. Nils har navnedag den 6. desember. 

Nils har også gitt navn til julenissen. Nisse er en form av Nils, og nisse som navn på fjøsnissen eller haugbonden, kommer fra Danmark, der skikkelsen også kunne kalles «Niels» eller «Niels Gårdbo». Nisse ble ellers brukt i Skåne og i Norge mest på Østlandet. Den moderne julenissen har sin rot i helgenskikkelsen sankt Nikolas. 

Utenlandske kortformer av Nikolaus har også gitt opphav til for eksempel det engelske *Old Nick* som kallenavn på «Gamle-Erik» og det tyske *nickel*, «djevel», som igjen har gitt navn til grunnstoffet nikkel.

## Utbredelse
Navnet *[[Nikolas]]* var det 13. vanligste navnet i Norge på 1300-tallet. *Niels* var et vanlig mannsnavn i Norge på 1500-tallet. Over 1400 personer med navnet er nevnt i Norske Lensrekneskapsbøker 1548-1567.
På første halvdel av 1600-tallet var *Nils* det sjette mest brukte mannsnavnet i Norge. Varianten *Niels* var et svært vanlig navn i Norge på 1700-tallet. Statistisk sentralbyrås navnestatistikk viser at *Nils* i perioden 1880–1900 var blant de fem til ti mest populære navnene på nyfødte gutter i Norge. Navnet fortsatte å være mye brukt fram til 1970-tallet. Det var i 2006 over 14&nbsp;000 norske menn som hadde *Nils* som det eneste eller som en del av fornavnet. 

I Sverige er *Nils* er et av de mest brukte fornavnene, med over 140&nbsp;000 navnebærere i 2006. Navnet var mest populært på første halvdel av 1900-tallet.

Navnevarianten *Niels* er et av de mest brukte fornavnene i Danmark, med over 43&nbsp;000 navnebærere i 2007, og er også svært vanlig på Grønland. *Niels* var et svært populært navn på danske guttebarn født i perioden ca. 1900–1920 og igjen i perioden ca. 1940–1960.

|}

## Kjente personer som heter Nils
Personene i listen er ordnet kronologisk etter fødselsår.
* Niels Henrik Abel (1802–1829) – matematiker
* Niels Bohr (1885–1962) – dansk fysiker
* Nils Hjelmtveit (1892–1985) – norsk politiker (Ap)
* Nils Aas (1933–2004) – billedhogger
* Nils Arne Eggen (1941–2022) – fotballtrener
* Nils Nordberg (f 1942) – radiomedarbeider
* Nils-Aslak Valkeapää (1943–2001) – samisk poet
* Nils Ole Oftebro (f 1944) – skuespiller
* Nils Vogt  (f 1948) – skuespiller
* Nils Petter Molvær (f 1960) – jazztrompetist

## Oppdiktede personer
* Nils i tegneserien Nils og Blåmann
* Nils Holgersson
* Nisse

## Se også
* Nilsen – et av Norges vanligste etternavn
* Nils Olav - pingvin som er maskot for Hans Majestet Kongens Garde

## Referanser


## Eksterne lenker
*
Nikolaus

**Nikolaus** er et gresk mannsnavn som betyr «seier» og «folk». Navnene Nikolas, Nicolas, Nicholas og Nichlas er varianter av dette. I tillegg kommer avledede former som Nikolai og Nils, og kortformer som Klaus, Claes, Clas og Klas og Nick.

Nikolaus og Nikolas har norsk navnedag den 6. desember.

## Utbredelse
*Nikulas* er kjent brukt i to runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. *Nikulas* og *Nikolas* var vanlige navn i Norge i middelalderen. Over 140 forskjellige personer med navnet er nevnt i Regesta Norvegica. *Nikolaus* var sammen med *[[Nils]]* det fjerde vanligste navnet i Norge rundt år 1500. Formen *Nils* har senere vært den mest populære formen av navnet.

I England var *Nicholas* et vanlig navn fra 1200-tallet til 1700-tallet.

*Nicholas* har vært et populært navn i USA siden slutten av 1900-tallet.

De forskjellige formene av navnet er tilsammen svært utbredt i mange land, spesielt i Europa og Amerika.

|}

## Kjente personer som heter Nikolaus/Nikolas
Personene i listen er ordnet kronologisk etter fødselsår.
*St. Nikolas av Myra (ca. 280 - ca. 345), katolsk helgen
*Nicolas Léonard Sadi Carnot (1796 - 1832), fransk fysiker
*Nikolas Arnesson (1150–1225) – biskop i Oslo
*Nikolaus Kopernikus (1473–1543) – astronom
*Nicolas Sarkozy (1955–), fransk politiker, president i Frankrike 2007 - 2012
*Nicolas Cage (f. 1964) – skuespiller fra USA

## Se også
* Nikolai
* Nils
* Nisse

## Referanser
Cindy Crawford

**Cynthia Ann Crawford** (født 20. februar 1966 i Illinois) er en amerikansk modell og skuespiller.  Hun var den første «moderne supermodellen» som poserte for *[[Playboy]]*, og i det samme magasinet er hun rangert på 5.-plass på listen over «de 100 mest sexy stjernene i det 20. århundre». Hun ble berømt i Norge som undertøysmodell for kleskjeden Hennes & Mauritz.

I tillegg til å posere for *Playboy* har hun også prydet forsiden av over 600 magasiner, bl.a. *[[Vogue (magasin)|Vogue]]*, *[[W (magasin)|W]]*, *[[People (magasin)|People]]*, *[[Harper's Bazaar]]*, *[[ELLE]]* og *[[Allure]]*.  I perioden 1989 til 1995 var hun programleder for MTVs *[[House of Style]]*.

Crawford er gift for andre gang, med Randy Gerber, som hun har to barn med. Hun var tidligere gift med skuespilleren Richard Gere.

Hun hadde hovedrollen i filmen *Fair Game* sammen med William Baldwin i 1995.

## Referanser


## Eksterne lenker
* 
* 
* 
*
Birger Gunvaldsen

**Birger Fredrik Gunvaldsen** (1930&ndash;2001) var en norsk offiser. Han tjenestegjorde 40 år i Hæren, og nådde oberstløyntnants grad.

Gunvaldsen ble uteksaminert fra Befalsskolen for Infanteriet i 1950, Krigsskolen i 1954 og Stabsskolen i 1965.

Han tjenestegjorde i utlandet i flere omganger. Gunvaldsen var sersjant i Tysklandsbrigaden i 1952, var ved den dansk/norske batljonen i Gaza i 1962, og var bataljonssjef for kontingent X i Norbatt i Libanon fra november 1982 til mai 1983. I Norge var han sjef for Befalsskolen for infanteriet i Sør-Norge 1975&ndash;1978, og deretter sjef for Befalsskolens høyeste avdeling på Heistadmoen. Etter Libanon tjenestegjorde Gunvaldsen i Kristiansand som stabssjef ved Infanteriregiment nr. 7, før han de siste fem år før pensjonisttilværelsen var stabssjef ved Distriktskommandoen 1985&ndash;1990.

Birger Gunvaldsen var tildelt Großes Silbernes Ehrenzeichen, FN-medaljen for Gaza og Forsvarsmedaljen med tre stjerner.

## Referanser
Grossisthandel

**Grossisthandel** er handel som ivaretar funksjoner som er nødvendige for vareflyten mellom produsenter og importører på den ene siden og detaljister og andre aktører på bedrifts- eller institusjonsmarkedet på den andre. Uttrykket grossist henger sammen med det gamle tallbegrepet gross, som beskriver tolv dusin, det vil si 144 enheter.

Grossisten tok inn varer i større partier og fordelte til detaljistene som i sin tur solgte til kunder som bare skulle ha få enheter av gangen.

Grossisten er et mellomledd som kan dekke administrative, økonomiske og tekniske logistikkfunksjoner:
* Innkjøpsfunksjon
* Sortimentsfunksjon
* Lagerfunksjon
* Salgsfunksjon
* Transportfunksjon
* Kredittfunksjon
* Servicefunksjon – informasjons- og dokumentflyt

En som driver grossisthandel blir også betegnet som «grosserer», særlig i eldre språkbruk; forskjellen på ordene er at «grosserer» betegner en person og historisk ofte ble brukt som tittel, mens «grossist» betegner selve virksomheten. Slik næringsvirksomhet kan drives som enkeltmannsforetak eller i aksjeselskap som er det mest vanlige.

Ifølge De forente nasjoners statistikkavdeling er *grossist* (engros)-virksomhet videresalg (salg uten bearbeiding) av nye eller brukte varer til detaljister og industrielle, kommersielle, institusjonelle eller profesjonelle brukere, eller til andre grossister. Det kan også innebære å opptre som en agent eller megler for kjøp eller salg av varer for slike personer eller selskaper. Grossister er ofte involvert i innhenting, sortering og gradering av varer i store partier, som deretter brytes opp, ompakkes og redistribueres i mindre partier.

## Referanser
Lydia (navn)

**Lydia** er et kvinnenavn etter oldtidsriket Lydia. Navnet **Lidia** er en variant av Lydia. Lydia har norsk navnedag den 13. desember.

## Utbredelse
*Lydia* er nevnt i tre vers i Bibelen, og er dermed blant de hundre oftest nevnte kvinnenavnene i Bibelen.

*Lydia* var et populært navn i USA på første halvdel av 1800-tallet.

I England var *Lydia* et populært navn på midten av 1800-tallet.
	

Navnet *Lydia* var vanlig i Norge i 1880- og 1890-årene og hadde en popularitetstopp med 0,2 % i 1892.

|}

## Navnedag
*Lydia* har navnedag i flere land, oftest 3. august. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Den hellige Lydia Purpuraria (1.årh.), den første kristne europeer, nevnt i Bibelen.
* Lidia Zamenhof (1904–1942), polsk esperantist
* Lidia Bastianich (f. 1947), kroatisk-amerikansk TV-kokk
* Lydia Davis (f. 1947), amerikansk forfatter og oversetter
* Lidia Bobrova (f. 1952), russisk filmregissør
* Lydie Auvray (f. 1956), fransk trekkspillartist
* Lydia Lunch (f. 1959), amerikansk sanger og skuespiller
* Lidija Jusupova (f. 1961), tsjetsjensk menneskerettsaktivist
* Lydie Denier (f. 1964), fransk modell og skuespiller
* Hanne Lydia Opøien Kristoffersen (f. 1964), norsk bildekunstner
* Lidija Bajuk (f. 1965), kroatisk sanger og lyriker

## Referanser


## Eksterne lenker
*